VIDEO Gică Hagi a analizat jocul României în meciul cu naționala Columbiei! Ce spune despre șansele la Euro
Gică Hagi (59 de ani) a analizat jocul României în amicalul cu naționala Columbiei.
Naționala României a pierdut meciul amical cu Columbia, scor 3-2, dar Gică Hagi consideră că partida a fost un test util pentru tricolori, în perspectiva Campionatului European din 2024.
"Sunt meciuri amicale, sunt meciuri în care nu ai presiune. Prestația în sine și meciul de pe teren e important. În astfel de meciuri te cunoști mai bine, legi relațiile de joc. A fost un test foarte bun", a declarat Hagi.
"Regele" a subliniat că la Campionatul European 2024 România va avea nevoie de jucători cu experiență internațională și talent. Hagi s-a declara încrezător că Edi Iordănescu va reuși să pună la punct jocul echipei până la turneul final.
"Noi de afară nu putem să o facem (n.r. - despre jocul României care trebuie reglat până la Euro). Au fost două meciuri amicale și atât. După aceea, eu cred că cei care se ocupă... ei lucrează și se gândesc la ce trebuie făcut pentru Euro. E clar că la Euro e nivel bun și ai nevoie de jucători care au experiență internațională, jucători care au arătat că pot, că au ponțial. Te duci să te bați cu cei mai buni și trebuie să-i iei pe cei mai talentați și pe cei mai buni", a mai spus Hagi.
Programul României la EURO 2024
România va evolua în Grupa E de la EURO 2024, alături de Ucraina, Belgia și Slovacia.
- 17 iunie, ora 16:00: România - Ucraina (Munchen)
- 22 iunie, ora 22:00: Belgia - România (Koln)
- 26 iunie, ora 19:00: Slovacia - România (Frankfurt)
Meciurile de la EURO 2024 se vor disputa în perioada 14 iunie - 14 iulie și vor fi transmise ÎN DIRECT de PRO TV, Pro Arena și VOYO.
Urmăriți SPORT.RO și pe Google News